Lampies & Rene se Troue - Mooi Troues
Rene en Lampies se troue was ‘n fees saam met al hul geliefdes, maar die belangrikste was dat twee siele een geword het. Ons sê baie dankie aan Wrensch Lombard vir die mooi fotos.
Dit was 9 Augustus 2013 gewees, ‘n langnaweek. Ek het vir ons plek bespreek by My Private Bush Camp buite Bela Bela. Ons was alleen die Donderdag aand daar, en het klomp van ons vriende die Vrydag en Saterdag laat deurkom. Ek het Renè die aand gesê dat ons sonsopkoms in die bosveld gaan kyk die Vrydagoggend. Hulle het vir my ‘n tafel opgemaak met sjampanje en nadat ek die sjampanje geskink het, het ek op my knie gegaan en haar gevra.
Wat het jul trou dag so spesiaal gemaak vir julle?
Almal wat ons graag daar wou gehad het, was daar gewees. Die dag het baie glad verloop sonder enige probleme. Wat dit die meeste spesiaal gemaak het was dat my (Lampies s’n) oom ons getrou het. Ons wou ‘n lekker kuier troue gehad het en almal het gehelp om daardie droom te bewaar ook.
Watter raad kan jy gee aan paartjies?
As jy die persoon kry wat jou gelukkig maak, dan doen jy alles in jou vermoë om hom/haar te hou. Wees oop en opreg met mekaar en geniet mekaar. Doen dinge saam en spandeer tyd alleen met mekaar waar julle net kan gesels. Belangrikste wat ons vroeg in ons verhouding geleer het is dat ons nie kwaad gaan slaap vir mekaar nie. En praat, praat, praat. Kommunikasie is die grondslag vir ‘n gesonde verhouding.
Duurste, fantastiese partytjie met die belangrikste mense in jou lewe.
Fotograaf: Wrensch Lombard
Spyseniering: Lani Marias
Blomme en Dekor: Flamboijant
Kerk: NG Kerk Robertson Oos
Gaste Verblyf: Little France
Kontrak: Lucille Geldenhuys
VORIGE ARTIKELKreatiewe oopvou trou uitnodiging
VOLGENDE ARTIKELByron & Lindsay se Vloot Geïnspireerde Verlowingsfoto’s